Γιάννης Καραλής (ποδοσφαιριστής)

Ο Γιάννης Καραλής (6 Νοεμβρίου 1988) είναι Έλληνας ποδοσφαιριστής, ο οποίος έχει συμβόλαιο με την Καλλιθέα. Αγωνίζεται σε όλες τις θέσεις της επίθεσης. Υπήρξε μέλος των εθνικών ομάδων της Ελλάδας, Νέων και Ελπίδων.

Καριέρα
Ατρόμητος
Γεννημένος στο Περιστέρι Αττικής, ξεκίνησε την καριέρα του σε ηλικία οκτώ ετών, στα τμήματα υποδομής του μεγαλύτερου συλλόγου της πόλης, τον Ατρόμητο Αθηνών. Ο πατέρας του, Αντώνης Καραλής, είναι ένας θρύλος για τον σύλλογο, αφού κρατά το ρεκόρ συμμετοχών με την φανέλα της ομάδας (330).Ρέκορντμαν και... Κυπελλούχος;

Το καλοκαίρι του 2006, προωθήθηκε στην ομάδα των ανδρών, κάνοντας το ντεμπούτο του, σε αγώνα πρωταθλήματος Σούπερ Λίγκα, στις 13 Μαΐου 2007, στο 88ο λεπτό του νικηφόρου με 2-1, εκτός έδρας αγώνα, κόντρα στον Άρη Θεσσαλονίκης  Το ντεμπούτο του Καραλή στον Ατρόμητο

Στον Ατρόμητο, έμεινε άλλες τέσσερις σεζόν, στις οποίες πανηγύρισε την επιστροφή στην μεγάλη κατηγορία, με τον τίτλο της Φούτμπολ Λιγκ το 2009, ενώ έφτασε στον παρθενικό τελικό Κυπέλλου Ελλάδας για τον σύλλογο το 2011, όταν ηττήθηκε από την ΑΕΚ με 3-0. Σε πέντε σεζόν στο Περιστέρι, συμμετείχε σε 37 αγώνες και σημείωσε 4 γκολ.Αποχώρησε από τον Ατρόμητο ο Γιάννης Καραλής

 Α.Ο. Κέρκυρα
Αν και υπέγραψε το καλοκαίρι του 2011, συμβόλαιο με την Καβάλα, λόγω του υποβιβασμού της στην Δ' Εθνική, ακυρώθηκε η συμφωνία και παρέμεινε ελεύθερος ως τον Δεκέμβριο, όταν και υπέγραψε με την Κέρκυρα, συμβόλαιο 18 μηνών. Στην ομάδα των Φαιάκων, αγωνίστηκε 20 φορές στο πρωτάθλημα, πετυχαίνοντας 2 γκολ και μια φορά στο Κύπελλο Ελλάδος. Λόγω οικονομικών προβλημάτων του συλλόγου, ο Καραλής κέρδισε την ελευθερία του τον Ιανουάριο του 2013.Τέλος από Κέρκυρα ο Καραλής

ΑΕΚ
Αμέσως μετά την φυγή του από την Κέρκυρα, υπέγραψε συμβόλαιο με την ΑΕΚ, η οποία βρισκόταν στην τελευταία θέση της βαθμολογίας και κινδύνευε με υποβιβασμό από την Α' Εθνική, για πρώτη φορά στην ιστορία της. Πραγματοποίησε το ντεμπούτο του με τους "κιτρινόμαυρους", στον εκτός έδρας αγώνα (1-1) κόντρα στον Άρη. Στο τέλος της σεζόν, η "Ένωση" υποβιβάζεται για πρώτη φορά στην ιστορία της και ο ίδιος μένει αυτόματα ελεύθερος.

Καλλιθέα
Στις 31 Αυγούστου του 2013, ανακοινώθηκε η απόκτησή του από την Γ.Σ. Καλλιθέα, που για την περίοδο 2013/14, αγωνίζεται στην Φούτμπολ Λιγκ.Καλλιθέα: Κάτοικος «Ελ Πάσο» ο Καραλής

Διακρίσεις
Ατρόμητος
 1 Πρωτάθλημα Β' Εθνικής (2009)
 Φιναλίστ Κυπέλλου Ελλάδας (2011)

Στατιστικά
ΣεζόνΟμάδαΚατηγορίαΠρωτάθλημαΚύπελλοΕυρώπηΣύνολοΣυμ.ΓκολΣυμ.ΓκολΣυμ.ΓκολΣυμ.Γκολ2006-07ΑτρόμητοςΑ' Εθνική10----102007-0830----302008-09Β' Εθνική112----1122009-10Α' Εθνική5120--612010-1113120--1512011-12Κέρκυρα6110--712012-13141----141ΑΕΚ70----702013-14ΚαλλιθέαΒ' Εθνική0000--00Σύνολο60650--656

Πηγές - Παραπομπές
 Προφίλ στο transfermarkt.co.uk
 Προφίλ στο soccerway.com
 Προφίλ στο aekfc.gr

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Γ.Σ. Καλλιθέας
Κατηγορία:Ποδοσφαιριστές Ιωνικού Νίκαιας